אוגוסט 2020

תושבי כפר יחזקאל היקרים,

במהלך החודשים האחרונים בדומה לכלל מדינת ישראל והעולם כולו אנו חווים בקהילה שלנו את משבר הקורונה ומשמעויותיו.

מדינת ישראל על כלל מוסדותיה מובילה את המאבק בנגיף, ומעבירה הנחיות לכלל האזרחים הן בצורה ישירה והן בצורה עקיפה דרך המועצות המקומיות.

לאור הגידול בהדבקות ועליה במספר החולים אנו עדים למקרים רבים מבעבר ואף חשים כי האירועים מתקרבים וקורים לקרובים לנו ביותר.

מועצה אזורית גלבוע מקבלת עדכונים ממערכת הבריאות ומפרסמת הודעה כללית לציבור ומעדכנת באופן אישי את הועד מקומי בפרטי המקרה.

ברצוננו להבהיר כמה נושאים :

1. החולה ו/או חולים אשר נמצאו מאומתים וחיים בקהילה מחויבים להישמע להנחיות משרד הבריאות במלואן על כל המשתמע מכך.
2. תושב או תושבים אשר חשים בתסמיני המחלה חלה עליהם החובה להיכנס מיד לבידוד ולהיצמד להנחיות לרבות פניה לרופא ובקשה לביצוע בדיקה.
3. בשל ריבוי הידבקות בקרב בני משפחה, ישנה משמעות רבה למשמעת של כלל התא המשפחתי גם אם אינו מתגורר באותו הבית, ובהתאם לכך חובה על כולם לנהוג בהתאם ולהיכנס לבידוד ובמידת הצורך לפנות לרופא המטפל .
4. ועד מקומי וקהילת כפר יחזקאל מכבדים את פרטיות התושבים בכלל ובאירוע הדבקות בפרט ועל כן אין כוונה לצאת בפרסום גורף אם אין ברצונו של התושב לעשות כן.
5. ועד מקומי יחד עם הצוותים בקהילה יפעלו כל העת על מנת לתמוך ולסייע בכל צורך מכל סוג ובכל שעה לכל תושב ובני משפחתו אשר יזדקקו לכך.

לסיכום –

חוזקה של הקהילה ובריאות תושביה הן בראש סדר העדיפויות בימי שגרה ובטח בימי משבר, ועל כן אנו פונים לכלל התושבים להישמע **להנחיות ולקיימן במלואן לרבות עטיית מסכות פה ואף ושמירה על מרחק במרחב הציבורי**.

נבקשכם להימנע מהפצת שמועות אשר אין בהן לסייע אלא רק לפגוע באדם ומשפחתו, הפצת שמו של החולה ככל שנראית לנו הגיונית וחשובה הינה נתונה להחלטתו האישית בלבד וברצונו יפרסם וברצונו לא.

אף חבר בקהילה אינו חסין מהנגיף ועל כן אל נאמר לי זה לא יקרה, שמורו על פרטיות החברים והקפידו בכבודם.

ועד מקומי מתוקף אחריותו לרווחת כלל הקהילה וחבריה מקיים כל העת שיח ישיר עם החולים דואג לשלומם רווחתם ומוודא כי נשמעים לכללים.

בכל שאלה או שאלות העולות בנושא ניתן להפנות לחברי ועד מקומי.

נאחל רפואה שלמה לחולים וימים בריאים ויפים יותר.

בברכה,

ועד מקומי כפר יחזקאל